TSR ต้นทุนลด – กำไรโผล่
TSR ซึ่งเป็นผู้ผลิตและจำหน่ายเครื่องกรองน้ำแบบขายตรง เปิดงบไตรมาส 3/65 ออกมา ถือว่าทำได้ดี พลิกมามีกำไรสุทธิ 12.90 ล้านบาท
TSR ซึ่งเป็นผู้ผลิตและจำหน่ายเครื่องกรองน้ำแบบขายตรง เปิดงบไตรมาส 3/65 ออกมา ถือว่าทำได้ดี พลิกมามีกำไรสุทธิ 12.90 ล้านบาท
19 พ.ย. 2565

คุณค่าบริษัท
บริษัท เธียรสุรัตน์ จำกัด (มหาชน) หรือ TSR ซึ่งเป็นผู้ผลิตและจำหน่ายเครื่องกรองน้ำแบบขายตรง เปิดงบไตรมาส 3/2565 ออกมา ถือว่าทำได้ดี พลิกมามีกำไรสุทธิ 12.90 ล้านบาท เมื่อเทียบกับไตรมาสเดียวกันของปีก่อนที่มีผลขาดทุนสุทธิ 30.33 ล้านบาท
ที่จริงในแง่ของรายได้รวม ซึ่งประกอบด้วย รายได้ดอกผลตามสัญญาเช่าซื้อ และรายได้จากลูกหนี้เงินให้สินเชื่อลดลง เหลือ 313.49 ล้านบาท หรือลดลง 20.78% เมื่อเทียบกับช่วงเดียวกันของปีก่อน เนื่องจากการลดลงของยอดขายเครื่องกรองน้ำ และเครื่องใช้ไฟฟ้า เนื่องจากผลกระทบจากฝนตก น้ำท่วมตามฤดูกาลระหว่างเดือน ก.ค.-ต.ค. 2565 รวมทั้งการเพิ่มทีมขายตรงไม่เป็นไปตามเป้าหมาย และได้ปรับทีมขายตรงให้เข้ากับสถานการณ์ขาย อย่างไรก็ตามธุรกิจสารกรอง เครื่องทำน้ำแข็ง และธุรกิจสินเชื่อเช่าซื้อรถบรรทุก และสินเชื่อเงินให้กู้ Floor Plan ขยายตัวต่อเนื่อง
แต่ที่เห็นกำไรเติบโตดีเป็นผลมาจากบริหารจัดการต้นทุนได้อย่างมีประสิทธิภาพ โดยบริษัทมีค่าใช้จ่ายในการบริหารอยู่ที่ 77.06 ล้านบาท ลดลง 33.93% โดยสัดส่วนค่าใช้จ่ายในการบริหารต่อรายได้จากการขาย และรายได้ดอกผลตามสัญญาเช่าซื้อรวมกับรายได้ลูกหนี้เงินให้สินเชื่อปรับตัวลดลงตามการบริหารที่มีประสิทธิภาพ และรัดกุม ภายใต้สถานการณ์การแพร่ระบาดของเชื้อไวรัสโควิด
ขณะที่ มีต้นทุนการขาย 73.71 ล้านบาท ลดลง 19.02% หลังจากการขายปรับตัวเพิ่มขึ้นของกลุ่มผลิตภัณฑ์สารกรอง และ SME ที่มีกำไรจากการขายสินค้าต่ำกว่าเครื่องกรองน้ำที่มีสัดส่วนลดลง และมีต้นทุนในการจัดจำหน่าย 103.86 ล้านบาท ลดลง 39.40% เป็นผลมาจากการบริหารค่าใช้จ่าย และการปรับปรุงโครงสร้างของการขายและการจ่ายผลตอบแทนให้มีประสิทธิภาพและเหมาะสมมากขึ้น
โดยในไตรมาส 3/2565 บริษัทมีอัตรากำไรสุทธิต่อรายได้อยู่ที่ระดับ 4.11% เพิ่มขึ้นเมื่อเทียบกับช่วงเดียวกันของปีก่อนที่มีอัตราขาดทุนสุทธิต่อรายได้อยู่ที่ 7.66% เนื่องจากมีผลขาดทุนจากการด้อยค่าลูกหนี้ลดลง เมื่อเทียบกับช่วงเดียวกันของปีก่อน หลังสามารถบริหารเครื่องกรองน้ำที่ยึดคืนนำไปใช้ประโยชน์ให้เช่า และขาย รวมถึงการตั้งสำรองหนี้สงสัยจะสูญลดลง
ส่งผลให้งวด 9 เดือนแรก มีกำไรสุทธิ 52.35 ล้านบาท เพิ่มขึ้น 311.23% เมื่อเทียบกับช่วงเดียวกันของปีก่อนที่มีกำไรสุทธิ 12.73 ล้านบาท
สำหรับการประเมินมูลค่า (Valuation) ปัจจุบันราคาหุ้น TSR ซื้อขายกันที่ P/E ระดับ 31.74 เท่า เทียบกับ P/E ตลาดโดยรวมที่ระดับ 18.02 เท่า ถือว่าราคาซื้อขายสูงกว่าตลาด แต่อย่างไรก็ตามถ้าดู P/BV ที่ระดับ 1.72 เท่า ก็อาจสูงว่าค่าเฉลี่ยที่ส่วนใหญ่ P/BV จะอยู่ที่ระดับ 1.61 เท่า
…
รายชื่อผู้ถือหุ้นใหญ่
รายชื่อกรรมการ